
                                                                 įsakymu Nr. V-20
TARPTAUTINIO IKIMOKYKLINIO IR PRIEŠMOKYKLINIO UGDYMO ĮSTAIGŲ PROJEKTO "KELIONĖ Į NUOSTABIĄ MUZIKOS ŠALĮ"

NUOSTATAI
I. BENDROSIOS NUOSTATOS
1. Tarptautinio ikimokyklinio ir priešmokyklinio ugdymo įstaigų projekto "Kelionė į nuostabią muzikos šalį" (toliau - projekto) nuostatai reglamentuoja projekto tikslą, uždavinius, projekto organizavimo ir dalyvavimo tvarką.
2. Projekto tema pasirinkta siekiant atskleisti muzikinio kūrybiškumo ugdymo galimybes grupėje bei lauke, parodyti, kokia įdomi ir prasminga gali būti vaikų veikla, ikimokyklinio bei priešmokyklinio pedagogų bendradarbiavimą.
3. Projektą inicijuoja ir organizuoja Šalčininkų r. Eišiškių lopšelis-darželis "Žiburėlis", Ąžuolų g. 1 LT-17174, Eišiškės, Šalčininkų rajonas, tel. 8-380-56369, el.paštas: eisiskes.ziburelis@gmail.com.  Projekto iniciatorius Šalčininkų r. Eišiškių lopšelio-darželio "Žiburėlis direktorės pavaduotoja ugdymui Diana Gotovecka.
4. Projekto nuostatai skelbiami Šalčininkų r. Eišiškių lopšelis-darželis "Žiburėlis interneto svetainėje eisiskiu-darzelis.lt/. 
II. PROJEKTO TIKSLAI IR UŽDAVINIAI
5. Projekto tikslas - aktyvinti ikimokyklinio bei priešmokyklinio amžiaus vaikų muzikinį gabumą ir kūrybiškumą įvairiose muzikinės veiklos grandyse: dainuojant, grojant muzikos instrumentais, ritmuojant ir muzikuojant, mokant klausytis muzikos bei žaidžiant, įtraukiant į projektą ikimokyklinio ir priešmokyklinio ugdymo pedagogus.
6. Projekto uždaviniai:

   6.1. skatinti ikimokyklinio ir priešmokyklinio ugdymo įstaigų pedagogus kurti inovatyvias  muzikines veiklas grupėje ir lauke;
   6.2. skatinti ikimokyklinio ir priešmokyklinio ugdymo pedagogus dalintis gerąja patirtimi apie muzikinių veiklų kūrimą grupėje, lauke;
   6.3. sukurti elektroninę knygelę, kurioje pateiktos projekto metu surinktos ikimokyklinių ir priešmokyklinių ugdymo pedagogų sukurtos ir pateiktos įvairių muzikinių veiklų nuotraukos su aprašymais.
III. PROJEKTO ORGANIZAVIMO IR DALYVAVIMO TVARKA

7. Projektas vyksta nuo 2019 metų vasario 12 d. iki 2019 metų kovo 29 d.
8. Projekto metu ikimokyklinio ir priešmokyklinio ugdymo pedagogai kuria įvairias muzikines veiklas grupėje bei lauke, jas fotografuoja ir užpildę Priedą Nr.1 kartu su 1-2 nuotraukomis siunčia organizatoriams el. paštu: eisiskes.ziburelis@gmail.com iki 2019 metų kovo 29 d.

9. Visi projekto dalyviai už dalyvavimą projekte gaus padėkas elektroniniu paštu bei direktorės įsakymu pasirašytą pažymą apie dalyvavimą tarptautiniame projekte.

10. Dalyviams bus išsiųsta sukaupta medžiaga su įdomiausiomis ir inovatyviausiomis idėjomis, kurias kiekvienas galės pritaikyti savo darbe. 

IV. BAIGIAMOSIOS NUOSTATOS

11. Projekto organizatoriai pasilieka teisę gautą medžiagą publikuoti darželio ir kituose tinklapiuose. 

12. Už dalyvių sutikimą eksponuoti nuotraukas internetinėje ir viešoje erdvėse atsako nuotraukų siuntėjas.

